  Майя Бывальцева Огъяросси вожвылъяськонлэн кыкетӥ люкетэз улсын Удмуртиын «Калык участковоез» бырйизы. Кызьы ивортӥзы элькунысь кунпуш ужъёсъя министерстволэн пресс-службаяз, вормисе потӥз Можгаысь Святослав Трудолюбов. «Куара сётонлы йылпумъянъёсъя нырысетӥ инты но Удмуртилэсь данзэ финалын утьыны луонлык басьтӥз Россиысь кунпуш ужъёсъя министерстволэн Можгаысь ёроскуспо ёзэтысьтыз полициысь участковой уполномоченной Святослав Трудолюбов», - верамын ивортонын. Со понна куаразэ сётӥз Удмуртиын улӥсь 870 адями. Вожвылъяськонлэн куинетӥ люкетэз – онлайн амалэн куара сётон. Вормисьёсты но призёръёсты Россиысь кунпуш ужъёсъя министерствоын Полициысь участковой уполномоченнойлэн нуналэз азьын пусъёзы. Тодэ вайытом, 2017-тӥ арын вожвылъяськонын Удмуртилэсь данзэ утиз Глазкарысь Максим Ефимов. Тегъёс: Мерлык Можга Удмуртия полиция участковойёс  